Captain Beefheart
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Captain Beefheart er en amerikansk sanger, musiker og kunstmaler. Han var en av rockemusikkens mest eksentriske personligheter, og samarbeidet en del med Frank Zappa, som han møtte som tenåring i Lancaster i California.
Han hadde offisielt skiftet navn til Don Van Vliet da han dannet Captain Beefheart & The Magic Band i 1965. Ry Cooder spilte på debutalbumet Safe As Milk (1967). Musikken hans kan karakteriseres som avantgarde-rock med elementer fra blues og jazz. Blant mange album kan nevnes den avanserte klassikeren Trout Mask Replica (1969) og oppfølgeren Lick My Decals Off, Baby (1970), som begge solgte bra i Storbritannia tross den vanskelig tilgjengelige musikken.Det var hele tida store utskiftninger i The Magic Band, og i de neste årene var det varierende kvalitet på Captain Beefhearts album. I 1982 forlot han musikkbransjen for å konsentrere seg om billedkunst, og han hadde siden separatutstillinger både i USA og Europa. I 2010 døde han av multippel sklerose. Album Safe As Milk (1967)  Strictly Personal (1968)  Trout Mask Replica (1969)  Lick My Decals Off, Baby (1970)  Mirror Man (innspilt i 1965, utgitt i 1971)  The Spotlight Kid (1972)  Clear Spot (1972)  Unconditionally Guaranteed (1974)  Bluejeans & Moonbeams (1974)  Bongo Fury (1975; sammen med Frank Zappa)  Shiny Beast (Bat Chain Puller) (innspilt i 1976, utgitt i endret versjon i 1978)  Doc at the Radar Station (1980)  Ice Cream for Crow (1982) Les mer i Store norske leksikon rock Eksterne lenker Captain Beefheart